Pikkuleijonien tähtipelaaja on lainattu SM-liigaan.

Viime kaudeksi Ruotsin pääsarjaseura Frölunda Indiansiin siirtynyt suomalaishyökkääjä Kristian Vesalainen palaa Suomeen. Vesalainen on lainattu HPK:hon.

– Meillä on pelaajan kanssa yhteinen tavoite saada hänelle jääaikaa aikuisten tasolla. Tämä on hänelle mahdollisuus antaa näyttöjä nuorten MM-kisojan varten Frölundan urheilupomo Fredrik Sjöström sanoo seuran verkkosivuilla.

Lahjakas hyökkääjä on lainalla joulukuun puoliväliin asti HPK:ssa. Sen jälkeen Jukka Rautakorven luotsaama Pikkuleijonien joukkue alkaa valmistua Torontossa ja Montrealissa pelattaviin nuorten MM-kisoihin.

Vesalainen on alkukauden aikana pelannut Frölundan riveissä 16 ottelua pistein 1+4. Viime kaudella hänet nostettiin kesken kauden edustusjoukkueeseen ja keväällä hän pääsi juhlimaan Ruotsin mestaruutta.